open-index/open-wikipedia-markdown huggingface dataset:
Биберкопф

**Биберкопф**  е планина на  Алпите која е висока  2.599 м и се наоѓа на границата меѓу Германија и Австрија.

## Локација и област
Планината Биберкопф лежи на главниот гребен на Алгајските Алпи на границата помеѓу баварскиот округ Обералгау и тиролскиот округ Ројте. Се наоѓа околу 15,5 км југо-југозападно од Оберстдорф и само околу 2,5 км источно од преминот Шрофен.

*Биберкопф* може да се опише и  како најјужната точка во Баварија и Германија, иако нејзиниот врв се наоѓа на 110 метри северно од Халденвангер Ек, кој е 4.088 метри на запад.

## Геологија
Нејзината фасцинантна форма ја прави Биберкопф (што значи: „глава на дабар“) една од највпечатливите планини на Германија. Геолошки, телото на врвот е направено од силно превиткан доломит кој бил набиен над мергели. Чистиот доломит е причина за недостаток на вегетација на планината, бидејќи содржината на глинени минерали во производите од атмосферски влијанија не е доволна за формирање на почва. Спротивно на тоа, во областите на мергелните слоеви има богата флора.

## Искачување
Од Колибата Рапенси и од Лехлајтен (во близина на Варт) означените рути водат до Биберкопф. Тие рути траат околу 2,5 до 3 часа. Двете искачувања поминуваат низ изложени делови од стрмни карпи и гребени, поради тоа што е потребна сигурност при чекорње. Поради инсталацијата на жичени кабли и други помагала за качување, искачувањата може да бидат и од помалку способни планинари (УИАА степен I). Искачување при влажно време или услови на снег и мраз не се препорачува. Остатоци од снег остануваат цела година на северните падини. Патеките до врвот се одржуваат од страна на одделението на германски алпски клуб во Обергунцбург, кој припаѓа на делот Кемптен/Алгау.

Јужната страна на Биберкопф за прв пат била искачена во 1922 година од страна на алпинистот на Алгау, Херман Гроселфингер.

## Галерија

Податотека:BiberkopfII.jpg|алт=The summit from the south| Врвот од југ
Податотека:Aufstiegbiberkopf.JPG|алт=On the way up| На патот кон врвот 
Податотека:Biberkopf.JPG|алт=From the Saloberkopf to the southwest| Од Салоберкопф кон југозапад
Податотека:Biberkopf_vom_Rappenkoepfle.jpg|алт=From the Kleiner Rappenkopf to the northeast| Од Клајнер Рапенкопф на североисток
Податотека:Bürstegg_Biberkopf_Winter.jpg|алт=The Walser valley settlement of Bürstegg| Селото Бурстег во долината на Валсер


## Извори и мапи

* Дитер Зајберт, *Alpenvereinsführer Allgäuer Alpen und Ammergauer Alpen*, Минхен 2004 година,
* Alpenvereinskarte 1:25.000, Sheet3/2, *Lechtaler Alpen, Arlberggebiet* (Биберкопф е точно на северниот раб на картата, Колибата Рапензе е надвор од картата)
* Bayerisches Landervermessungsamt, 1:50.000, *Sonderdruck Allgäuer Alpen*, Blatt UK L8

## Надворешни врски

* Биберкопф

Категорија:Планини на Алпите
Категорија:Координати на Википодатоците
Категорија:Планинарење
Категорија:Планини
Баиши

мини|308x308пкс| Во подрачјето на Баиши планината некои делови биле користени во 1937 за време на Битката на Кинескиот ѕид во Втората Јапанска војна
**Баиши**, исто така позната по неговото кинеско име **Баишишан** — планина во Каунти Лаијуан, Префектурата Баодинг, провинцијата Хебеј, Кина. Нејзиниот највисок врв има истакнување од 2,096 метри а нејзиниот главен гребен се протега над 7,000 метри. Делови на Кинескиот Ѕид се протегаат околу нејзиното подрачје. Планината Баиши се формира во северниот крај на Таихангскиот Ланец и е лоцирана од прилика 200 километри југозападно од Пекинг.

## Позадина
Името го добила по белиот мермер што го има на темелот. Приближно 20 км доломит ја сочинува планината се до врвот кој што бил создаден пред скоро 1 милијарда до 700 милиони години и бил турнат на место за окулу 54км на новоформиран гранит создаден од навлегување на магма во основата на планините пред окулу 140 милиони години.

Кинеската  Национална туристичка администрација ја основала Баиши област во 2004 год. Истата област била прогласена како Баиши национален геолошки парк, кој бил прогласен за светски геолошки парк од страна на УНЕСКО во септември 2006 година. CNTA ја прогласило за туристичка атракција на ниво на AAAAA на почетокот на 2017 година. Тој е особено добро познат по својот изглед за време на облачните денови, кога врвовите на блиските врвови може да се видат како излегуваат од ниските облаци и магла. Од септември 2014 година, ја има и најдолгата, најшироката и највисоката стаклена патека во Кина, која се протега 95 м. преку провалија на надморска височина од 1,900 м. Во август 2015 година била отворена втора стаклена патека, со надморска височина од 1,600 м.  Постои и регионална туристичка кампања чија цел е да ја промовира планината како место за вљубените.

Пајакот *[[Clubiona baishishan]]* го добил своето име по тоа што бил пронајден во блзина на планината. 

## Поврзано

* Список на планини во Кина

## Наводи
Категорија:Планини во Кина
Категорија:Статии со текст на кинески
Аксоран

**Аксоран** (казашки: Ақсораңу) — планина во округот Актогај, регионот Караганди, Казахстан.

Планината се наоѓа на околу 10 километри ИСИ од селото Шабанбај Би, порано познато како *Шилим*. Геолошки, врвот е составен од перм гранит. 

## Географија
Аксоран се издига во Кизиларај, масив на казахстанските висорамнини (Сарјарка). Планината има неплоден изглед, а нејзините падини се стрмни, карпести и силно расчленети. Со надморска височина од 1,565 метри, таа е највисоката планина во Казахстанските висорамнини, како и највисоката точка на Централен Казахстан. 

## Поврзано

* Географија на Казахстан

## Наводи

## Надворешни врски

* Врвот Аксоран 

Категорија:Планини во Казахстан
Категорија:Координати на Википодатоците
Аулије

**Аулије** (казашки: Әулие) — планина во округот Бајанаул, регионот Павлодар, Казахстан.

## Географија
Аулие се издигнува во централниот/јужниот дел на венецот Кизилтау, дел од Казахстанските висорамнини. Со надморска височина од 1.055 метри, тоа е највисокиот врв на венецот. 

764 метри висока е планината Каракујс што се издигнува понатаму на северозапад.

## Поврзано

* Географија на Казахстан

## Наводи

Категорија:Планини во Казахстан
Категорија:Координати на Википодатоците
Гора Алагорди

**Алагорди**, позната и како **Бесбакан** (казашки: Бесбақан) — планина во венецот Џунгари Алатау од планинските системи Тианшан. Се наоѓа на меѓународната граница меѓу Казахстан и Кина. Гора Алагорди има надморска височина од 4,622 метри.

## Поврзано

* Список на ултраси од Централна Азија

## Наводи

## Надворешни врски

*
* Едем на Бурхан-Булак
Категорија:Меѓународни планини во Азија
Категорија:Планини во Казахстан
Категорија:Координати на Википодатоците
Хелал (планина)

**Џабал ал-Халал** (арапски :جبل الحلال) — планина во Северен Синај, Египет. На 910 метри надморска височина, таа е највисоката планина во опсегот Кашм ар-Рих.

## Историја
Планината се наоѓа на 60 километри јужно од Ал-Ариш. Името го добила „Халал“ поради камилите и овците кои порано паселе околу планината. Жителите на планината се племињата Тарабин и Тијаха. Планината била засолниште на шверцери и бандити и е опишана како „контролирана од бедуинските одметници“. Според Ибрахим Хамад, бедуинскиот поглавар на Бир ал-Абед, „Оваа планина е како област на духови. Не била нападната од надворешни лица дури и во најлошите безбедносни услови“. Областа има многу нагазни мини.

Некои, вклучувајќи го и Клод Скудамор Џарвис, сметаат дека е библиската планина Синај.

Перцепцијата на планината како озлогласено засолниште на терористите започнала во 2004 година по бомбашките напади на Синај во 2004 година. Помеѓу 2004 и 2005 година, египетските вооружени сили спровеле повеќемесечни безбедносни операции овде. Во 2012 година, египетските вооружени сили ја започнале „Операцијата Орел“ во обид да ги искорени милитантите што се криеле на планината по нападот на Синај во август 2012 година.

Во март/април 2017 година, египетските вооружени сили спровеле трета безбедносна операција наречена „Торент 5“ во која тврделе дека ја исчистиле планината од засолништата на терористите.

## Наводи

Категорија:Планини во Египет
Категорија:Врамена карта без назнака за OSM-однос на Википодатоците
Булевар „Марија Луиза“ (Софија)

**Буливар „Марија Луиза“** или **„Кнезинка Марија Луиза“**  () ― централен булевар во Софија.

Се протега од надвозникот Надежда до булеварот Витоша (што е негово продолжение во правец на Националната палата на културата), поминувајќи преку софискиот мост - Лавовскиот мост. Булеварот го носи името на Марија-Луиз Бурбон-Парма, сопругата на кнезот Фердинанд I. За време на народна република Бугарија булеварот се викал „Георги Димитров“.

Многу од најистакнатите места во Софија се наоѓаат кај булеварот и нејзината околина. На самиот булевар се наоѓаат Централните софиски сали, Централните универзални магазини, црквата „Света Недела“, џамијата „Бања Баши“, хотелот „Софија Хотел Балкан“.

На просторот на булеварот има многу други истакнати места и институции во Софија, како што се Претседателството, Советот на министри, зградата со канцелариите на народните претставници (поранешниот Партиски дом), Плоштадот „Кнез Александар Први“ итн. За време на 1890-тите работилницата на истакнатиот велешки социјалист Васил Главинов била сместена во булеварот Марија Луиза.

## Надворешни врски

* Историски снимки на бул. „Марија Луиза“

## Наводи


Категорија:Булевари во Софија
Намаруну

**Намаруну** е штитест вулкан кој се наоѓа во долината Голем Рифт, Кенија.

## Местоположба
Намаруну се наоѓа во долината Сугута, дел од кениската долина Рифт јужно од Турканското Езеро. Се протега од западната страна на пукнатината покрај центарот. Планината формира широк штит. Големиот базален дел е околу 200 метри длабоко. Пред неколку илјади години долината Сугута била исполнета со големо езеро, но сега е исклучително суво и топло, а постои само малото езеро Логипи на северниот крај. Некои од неодамнешните конуси на дното од долината на рифтот, и на источната страна на пукнатината под висорамнината Тир Тир, содржат топли извори.

## Еволуција
Вулканската планина Намаруну главно се формирала за време на горниот плиоцен, но има одреден материјал од холоценот. Станува збор за трахитичен штитен вулкан на кој се наоѓаат поновите паразитски конуси и текови на лава. Базалниот трахит датира од пред околу 6,8 милиони години, додека најгорните базалти датираат од пред околу 500.000 години. Големи количества базалт биле наталожени во долината Рифт на север, исток и југ од вулканот преку излив и експлозии за време на раниот холоцен. Ерупциите можеби се случиле во исто време со историските ерупции на бариерниот вулкан на север.

## Наводи

## Извори

*
*

Категорија:Вулкани во Кенија
Категорија:Планини во Кенија
Категорија:Координати на Википодатоците
Борсалино и друштвото

**„Борсалино и друштвото“** (*Borsalino and Co.*) — филм на режисерот Жак Дере (Jacques Deray) од 1974 година. Автори на сценариото се Дере и Паскал Жарден (Pascal Jardin) врз основа на романот „Бандити“ на Марсел Ежен Сакоман (Marseille Eugene Saccoman). Во главните улоги настапуваат: Ален Делон (Alain Delon), Рикардо Кучола (Ricardo Cucciola), Адолфо Ластрети (Adolfo Lastretti), Катрин Рувел (Catherine Rouvel), Рајнхард Колдехоф (Reinhard Kolldehoff), Андре Фалкон (Andre Falcon), Габриела Фаринон (Gabriella Farinon) и Даниел Ивернел (Daniel Ivernel). Филмот претставува продолжение на „Борсалино“ од 1970 година при што двата постигнале голем успех кај публиката. Филмот се одликува со возбудлива приказна и со одлична сценографија и костимографија кои совршено го отсликуваат периодот во кој се одвива дејствието.

## Синопсис
Дејствието на филмот се одвива во 1930-тите. Рош Сифреди (го игра Делон) и Франсоа Капела се најдобри пријатели и шефови на организираниот криминал во Марсеј. Наскоро, Капела е убиен, а Сифреди дознава дека убиството го порачал бизнисменот Џовани Валпоне (го игра Кучола), кој сака да ги преземе сите законски и незаконски работи во градот. Сифреди го убива најблискиот соработник на Волпоне, кој исто така размислува на одмазда...

## Наводи

Категорија:Филмови на Жак Дере
Категорија:Филмови со Ален Делон
Категорија:Филмови со Даниел Ивернел
Категорија:Филмови со Адолфо Ластрети
Категорија:Филмови со Катрин Рувел
Категорија:Филмови со Рајнхард Колдехоф
Категорија:Филмови со Андре Фалкон
Категорија:Филмови со Рикардо Кучола
Категорија:Филмови со Габриела Фаринон
Категорија:Филмови од 1974 година
Категорија:Филмови за мафијата
Категорија:Филмови чие дејствие се одвива во Марсеј
Категорија:Филмови засновани на романи
Категорија:Филмови на француски јазик
Категорија:Германски филмови
Категорија:Италијански филмови
Категорија:Француски филмови
Категорија:Криминалистички филмови
Рудина (Крчин)

**Рудина** — втор највисок врв на планината Крчин со висина од 2.238 м.

## Патеки на искачување

До врвот може да се дојде на два начини:
* со почеток во селото Горно Косоврасти, каде се следи патеката за врвот Црвена Плоча
* со почеток во селото Битуше, каде се следи патеката за врвот Голем Крчин

## Галерија


Податотека:Поглед на врвот Рудина од кај Црвена Плоча 01.jpg|Тесниот срт помеѓу Црвена Плоча и Рудина
Податотека:Поглед на врвот Рудина од кај Црвена Плоча 2.jpg|Поглед на врвот
Податотека:Поглед на врвот Рудина од кај Црвена Плоча 3.jpg|Врвот и албанската страна


## Поврзано
* Црвена Плоча
* Крчин

## Наводи

Категорија:Крчин
Категорија:Врвови во Македонија
Сириска национална армија

**Сириската национална армија** (**SNA**; ) е коалиција на вооружени групи на сирискита опозиција кои учествувале во Сириската граѓанска војна. Составена од различни бунтовнички фракции кои се појавиле на почетокот на војната во јули 2011, таа била официјално основана во 2017 под покровителство на Турција, која обезбедува нејзино финансирање, обука и воена поддршка.

Официјалните цели на SNA се да создаде „безбедна зона“ во северна Сирија, да се консолидира со другите бунтовнички фракции и да се бори против сириските владини сили и исламистите.

## Наводи

Категорија:Сирија
Список на градови во Вардарска Македонија по население (1913)

Ова е **список на градови и паланки во Вардарска Македонија по население**, заснован на пописот на население од истата година, спроведен од страна на Кралството Србија.

Во тоа време, градските населени места имале статус на градови (српски: варош) и паланки (српски: варошици).  

## Табела
Следува список на градови и паланки, почнувајќи од најбројното населено место, па до најмалку бројното.

## Поврзано
* Список на населени места во Вардарска Македонија по општина (1913-1915)
* Список на окрузи во Јужна Србија (покраина) по население (1921)
* Список на општини во Вардарска Бановина по население (1931)
* Список на општини во Македонија по население (1948)
* Список на општини во Македонија по население (1961)
* Список на општини во Македонија по население (1971)
* Список на општини во Македонија по население (1981)
* Список на општини во Македонија по население (1994)
* Список на општини во Македонија по население (2002)
* Список на општини во Македонија по население (2021)
* Попис на населението во Србија (1913)
* Градови во Македонија
* Градови во Србија
* Список на градови во Македонија по население
* Административна поделба на Македонија
* Административна поделба на Србија

## Наводи

Категорија:Списоци на градови
Категорија:Списоци за Македонија
Категорија:Списоци за Србија
Категорија:Списоци за Косово
Категорија:Македонија во 1913 година
Категорија:Србија во 1913 година
Категорија:Косово во 1913 година
Категорија:Попис на населението на Македонија
Категорија:Попис на населението на Србија
Категорија:Попис на населението на Косово
Категорија:Градови во Македонија
Категорија:Градови во Србија
Категорија:Градови во Косово
Категорија:Македонија под српска власт
Категорија:Вардарска Македонија
Естонски волонтер на годината

[алт=2019. aastal pälvis aasta vabatahtliku nimetuse MTÜ Wikimedia Eesti eestvedaja Eva Lepik.|мини|255x255пкс|Во 2019 година, [Ева Лепик, лидер на невладината организација Викимедија Естонија, ја добила титулата волонтер на годината.]]
**Волонтер на годината** — национална награда во Естонија за извонредно важна волонтерска работа, основана во 2005 година. Во 2005 биле препознаени 100 волонтери, 50 во 2006, во 2007 исто 50 волонтери, 15 во 2008, 17 во 2009, 15 во 2010, 10 волонтери и 2 волонтери супервизори во 2011, и Естонската адвокатска комора како организација која најмногу го промовирала волонтерството биле признати. Во 2012 година, биле препознаени 10 волонтери, 3 волонтери супервизори и компанијата за телекомуникации Elion како компанија која најмногу го промовирала волонтерството на вработените. 

До 2019 година, 312 волонтери го добиле признанието, а во истата година им се придружиле уште 8. 

## 2008 година
На 7 декември 2008 година, претседателот на Естонија Томас Хендрик Илвес им ја доделил наградата на следните 15 луѓе:

* Питер Куду
* Моника Русинг
* Тонис Пус
* Адо Кулап
* Маја Глејзер
* Лис Лил
* Хелју Кукк
* Рајнер Најлвак 
* Уно Аан
* Улар Саремае – за организирање на Фестивалот на естонската панк песна
* Урве Усберг
* Ауне Суве
* Андрес Луре – за неговиот придонес на Естонската Википедија
* Хело Меигас
* Ахти Хеинла

За време на церемонијата рок групата Terminatoor отсвириле четири од нивните песни: „Osa minust“, „Romula“, „See ei ole saladus“ и „Tahan ärgata üles“.

## Наводи

Категорија:Волонтерство
Категорија:Естонски награди
Черкасово движење

десно|мини| Спомен на Черкасовото движење во „Куќата на Павлов“
**Черкасовото движење** — патриотско движење на волонтерски бригади кои работеле на реставраторски работи на територијата на СССР за време на Големата татковинска војна и по нејзиниот крај. Волонтерите од Черкасовите бригадите работеле во слободното време од нивните главни работни места.

## Историја на потекло
Движењето за реставрација, иницирано од работничка во градинка Александра Максимовна Черкасова, потекнувајќи од Сталинград во јуни 1943 година. Во него учествувале главно жени. Првата обновена била „Куќата на Павлов“. Неколку дена по иницијативата Черкасова, списанието „Сталинградска правда“ објавиле обраќање на бригадата до сите работнички луѓе во градот, кое било поддржано од градската партиска организација..

До крајот на 1943 година, во Сталинград работеле над 820 бригади на Черкасов, во 1944 година - 1192 бригади, во 1945 година - 1227 бригади.

Во 1944-1945 година започнала втората фаза од Черкасовото движење. По завршувањето на работниот ден, жените од Сталинград почнале да ги совладуваат машките професии: ѕидар, столар, каменоделец. Во текот на 1944 година, околу 3.000 домаќинки, работници и вработени ги совладале градежните вештини.

Периодот од 1945 година до крајот на 1950-тите е време на третата етапа на Черкасовото движење. Работничките тимови во градот почнале да се распоредуваат на одредени градилишта. Луѓето не работеле на реставрација воопшто, туку конкретно на една од зградите. Дел од тие објекти биле: Централен насип, Педагошки институт, Драмски театар, Театар за музичка комедија, Мамаев курган, речно пристаниште.

## Географија на движење
Во 1943-1944 година, Черкасовото движење станало широко распространето во областите ослободени од нацистичките окупатори или погодени од непријателските воздушни напади.

Во 1944 година, жителите на Ленинград работеле 27,1 милиони часа надвор од работното време и завршиле работа во вредност од 26 милиони рубљи за обновување на градската економија.

На почетокот на 1944 година, Черкасовото движење се развило и во Белоруската ССР, во кое до крајот на 1944 година работеле 735 бригади. Во Латвиската ССР, 470 бригади биле вработени само во обновувањето на железничкиот транспорт.

Движењето Черкасов одиграло голема и важна улога во забрзувањето на темпото на економското закрепнување во повоените години.

## Наводи

## Литература

* Черкассовское движение // Великая Отечественная война, 1941—1945 : энциклопедия / под ред. М. М. Козлова. — М. : Советская энциклопедия, 1985. — С. 780—781. — 500 000 экз.

Категорија:Источен фронт (Втора светска војна)
Категорија:Волонтерство
Алпско здружение на Словенија

**Алпско здружение на Словенија** — здружение на волонтерски алпски клубови за обезбедување услови за развој и вежбање на планинарството и ридско пешачење во Словенија и во странство. Таа е меѓу словенечките невладини организации со највисоко членство и има најголем број членови на сите спортски организации во Словенија. 

Заклучно со октомври 2015 година, здружението вклучувало 287 ограноци (пешачки клубови за планинарење/рид, станици за спасување на планина, итн.), кои вкупно броеле 53.975 (од 2014 година) членови од сите возрасти. Одржувале планински патеки од 2008 година со вкупна должина од над 10.000 км (од ова, 80 патеки на долги релации) и 179 планинарски домови и засолништа со вкупно 7.400 кревети. Основано е во јуни 1948 година во Љубљана и е наследник на Словенечкиот алпски клуб, кое било основано во Љубљана на 27февруари 1893.

Алпскиот сојуз на Словенија своите задачи ги извршува под раководство на својот претседател и тројца потпретседатели, стручна служба и неколку комисии: економска комисија, комисија за искачување, комисија за планински спортови, комисии за експедиции на странски планини, планински патеки, спортско качување., планински велосипедизам, зачувување на планинските еко системи, комисија за водичи, младинска комисија и неколку одбори и друга работна сила.

Издавачката куќа „Алпин“, која работи под покровителство на Здружението, издава мапи и водичи за планинарење, стручна и белтристичка литература, а од 1895 година и месечното планинарско списание *„Алпски весник*“ (*Планински Вестник*).

## Наводи

## Надворешни врски

* Официјален сајт на Алпската асоцијација на Словенија
Категорија:Волонтерство во Словенија
Категорија:Алпски клубови
Категорија:Планинарство во Словенија
Бурна ноќ

**„Бурна ноќ“** (српскохрватски: *Olujna noć*) — југословенски тв-филм од 1987 година, во режија на Зринко Огреста, кој е автор и на сценариото засновано врз расказот на Меша Селимовиќ. Улогите ги играат: Перо Квргиќ, Семка Соколовиќ-Берток, Вилим Матула, Златко Црнковиќ, Звонимир Зоричиќ, Иво Фици и Звонимир Ференчиќ. Снимател е Даворин Гецл.

## Синопсис
Дејствието на филмот се одвива за време на Втората светска војна. Службеникот Цериќ станува жртва на сопствениот страв по една ноќна средба со својот сосед-Евреин кого го носат в логор.

## Наводи

Категорија:Југословенски филмови
Категорија:Хрватски филмови
Категорија:Филмови за Втората светска војна
Категорија:Филмови на српскохрватски јазик
Категорија:Филмови на хрватски јазик
Категорија:Филмови на Телевизија Загреб
Категорија:Филмови засновани на раскази
Категорија:Филмови од 1987 година
Категорија:Филмови на Зринко Огреста
Категорија:Филмови со Перо Квргиќ
Категорија:Филмови со Златко Црнковиќ
Категорија:Филмови со Вилим Матула
Категорија:Филмови со Звонимир Зоричиќ
Категорија:Филмови со Иво Фици
Категорија:Филмови со Звонимир Ференчиќ
Категорија:Филмови со Семка Соколовиќ-Берток
Уров

**Уров** () — мешункасто едногодишно растение од семејството бобови што се користи главно како добиточна храна. Во минатото оваа култура била една од најраспространетите фуражни култури во РМ, а во некои реони и единствена. Зрното се употребувало како концентрат за добитокот. Се користат зрното и целото растение. Има кратка вегетација (90 — 100 дена). Се користи и како додаток во кафе.

## Распространетост и живеалиште
Растението вирее во суви и полусушни области со сиромашни почви. Уровот е особено погоден за одгледување во области со слаби врнежи, каде што другите култури тешко растат.

## Употреба
Уште во дамнешни времиња луѓето го употребувале за јакнење на мускулното ткиво, особено на срцевиот мускул. Научниците сметаат дека неговите ефекти се должат на извонредниот сооднос на калиум, калциум и магнезиум со јаглехидратите, како и изобилство на витамини. Ефикасен е како лек за хемороиди, против маснотии и против висок крвен притисок.

Главната употреба на уровот е како добиточна храна. Семињата се богати со белковини, што ги прави вреден извор на храна за добитокот како што се овците, козите и говедата. Меѓутоа, семето содржи горчливи соединенија што можат да бидат токсични ако се употребуваат во големи количини без соодветна обработка.

## Наводи

## Надворешни врски

* „Скриената моќ на уровот“
* „Уров против маснотии во крвта“, „Зенит“

__СОСОДРЖИНА__
__ИНДЕКС__
Категорија:Глушина
Категорија:Флора на Македонија
Категорија:Флора на Европа
Категорија:Флора на Азија
Дечански псалтир

**Дечански псалтир** - средновековен средномакедонски ракопис од 13 век. Содржи 201 пергаментен лист. Напишан е со кирилично писмо. Заглавијата и иницијалите се украсени со бои. Според структурата на текстот се работи за литургиски псалтир со псалми, библиски песни и молитви. Се чувал во Дечанскиот манастир, по што го добил и името. Во 1857 година А. Гиљфелдинг го однел овој ракопис во Русија. Стилот на ракописот припаѓа на Охридската книжевна школа. Се чува во Санкт Петербург, РНБ, Гилфелдинг фонд 17. 

## Наводи

Категорија:Преводи на Библијата
Категорија:Средновековна македонска книжевност
Категорија:Словенска писменост
Христијан Аџиоски

**Христијан Аџиоски** (р.  во ) — македонски писател.

## Животопис

Аџиоски е роден на 14 март 1992 година во Битола. Основно образование завршил во Кичево (1998–2004) и Битола (2004–2006), а средно образование во Битола. Дипломирал на Педагошкиот факултет во Битола при Универзитетот „Св. Климент Охридски“ каде што се стекнал со звање дипломиран професор по македонски јазик и книжевност.

Во 2017 година се здобил и со лиценца за туристички водич и придружник на Факултетот за туризам при Универзитетот „Гоце Делчев“ во Штип.

Од 2019 година е лиценциран лектор по македонски јазик со положен лекторски испит во Институтот за македонски јазик „Крсте Петков Мисирков“.

## Литературно творештво

* „*Подарок за блиски раце“ (2012)* - роман;
* *„Демографските промени во македонски села (1948 – 2002)“ (2019) -* научно-литературна монографија;
* *„Приказни за големи и мали сонувачи (2019)“ -* збирка бајки за деца во коавторство со Ана Жежовска;
* „*Гласот на предците*“ *(2022) -* зборник на македонски народни преданија;
* *„Само птиците се враќаат назад* *(бегалците во историската голгота на Егејска Македонија)“ (2024) -* научно-истражувачка хроника;

## Награди

Учествувал на неколку поетски читања и конкурси, каде што ги освоил наградите: 
* Награда од публика во поетско-музичката вечер во организација УКЛ „Дениција“ (2014); 
* Прво место за наградата „Св. Климент Охридски“ за литературна творба по повод 1000 години од смртта на Св. Климент Охридски и одбележување на светскиот ден на учителот (2016); 
* Сертификат за „пофалена песна за возрасни“ на конкурсот на литературниот клуб „Кирил Пејчиновиќ“ – Тетово (2020).

## Музичка активност

Во своите бројни уметнички ангажмани, се појавува како автор и артист на повеќе од стотина песни како член на музичката рап група Стиховно војување во чиј состав од 2006 година издал три студиски албуми*: „Ништо нема да нѐ промени (2009)“*, *„Ме научи да научам (2011)“* и *„Сега или некогаш (2013)“* и десетина видеозаписи во период од околу десет години активност.

Стиховно војување биле организатори и на традиционалниот фестивал на урбана музика BUS (Bitola United Summer) фест, кој од 2010 до 2018 година се одржуваше во рамките на Битолското културно лето.

## Наводи

Категорија:Македонски писатели
Категорија:Живи луѓе
ОМУ „Методи Патче“ - Охрид

**Основно музичко училиште „Методи Патче“** (официјално: **Основно општинско музичко училиште „Методи Патче“ - Охрид**; скратено: **ООМУ „Методи Патче“**) — единствено музичко основно училиште во градот Охрид, Општина Охрид. 

Училиштето е именувано по македонскиот револуционер и војвода Методија Патче.

## Наводи

Категорија:Основни училишта во Општина Охрид
Категорија:Основни училишта во Охрид
Охрид
Категорија:Основни училишта во Македонија
Категорија:Музички училишта во Македонија
ОУ „5 Октомври“ - Никуштак

**Основно училиште „5 Октомври“** (официјално: **Основно општинско училиште „5 Октомври“ - Никуштак**; скратено: **ООУ „5 Октомври“**) — централно основно училиште во кумановското село Никуштак, Општина Липково.

## Наводи

Категорија:Основни училишта во Општина Липково
Категорија:Никуштак
Категорија:Основни училишта во Македонија
Категорија:Училишта посветени на 5 Октомври
Телевизиски водител: Легендата за Рон Бургунди

**„Телевизиски водител: Легендата за Рон Бургунди“** (англиски: *Anchorman: The Legend of Ron Burgundy*) — американски филм од 2004 година, во режија на Адам Макеј. Улогите ги играат: Вил Ферел, Кристина Еплгејт, Дејвид Кочнер, Стив Карел и Маја Рудолф.

## Синопсис
Дејствието на филмот се одвива во 1970-тите во Сан Диего. Рон Бургунди (го игра Ферел) е еден од најдобрите телевизиски водители во градот. Кога во неговата телевизиска куќа се вработува новинарката Вероника Корнингстоун (ја игра Еплгејт), тој ја сфаќа како закана за неговото работно место. Имено, Вероника најпрвин известува за т.н. „женски теми“ (модни ревии на мачки и емисии за готвење), но потоа посакува да стане уредничка и водителка на вестите. Рон ги употребува сите можни начини за да ја отстрани конкуренцијата...

## Наводи

Категорија:Американски филмови
Категорија:Филмови на англиски јазик
Категорија:Филмови чие дејствие се одвива во Сан Диего
Категорија:Филмови за новинари
Категорија:Филмски комедии
Категорија:Филмови од 2004 година
Категорија:Филмови на Адам Макеј
Категорија:Филмови со Вил Ферел
Категорија:Филмови со Кристина Еплгејт
Категорија:Филмови со Дејвид Кочнер
Категорија:Филмови со Стив Карел
Категорија:Филмови со Маја Рудолф
Парсифал Галски (филм)

**„Парсифал Галски“** (Француски: *Perceval le Gallois*) — филм на режисерот Ерик Ромер од 1978 година. Главните улоги ги играат: Фабрис Лукини, Андре Дусолие, Соланж Буланже. Тема на филмот е витезот Парсифал, еден од најпознатите припадници на витезите на Тркалезната маса на кралот Артур.

## Наводи

Категорија:Француски филмови
Категорија:Филмови на француски јазик
Категорија:Филмови од 1978 година
Категорија:Филмови на Ерик Ромер
Категорија:Филмови со Фабрис Лукини
Категорија:Филмови со Андре Дусолие
Категорија:Филмови со Соланж Буланже
Категорија:Историски филмови
ОМУ „Ордан Михајлоски-Оцка“ - Прилеп

**Основно музичко училиште „Ордан Михајлоски-Оцка“** (официјално: **Основно општинско музичко училиште „Ордан Михајлоски-Оцка“ - Прилеп**; скратено: **ООМУ „Методи Патче“**) — единствено музичко основно училиште во градот Прилеп, Општина Прилеп. 

Училиштето е именувано по македонскиот виолинист и партизан Ордан Михајлоски-Оцка.

## Наводи

Категорија:Основни училишта во Општина Прилеп
Категорија:Основни училишта во Прилеп
Прилеп
Категорија:Основни училишта во Македонија
Категорија:Музички училишта во Македонија
ПУ „Орце Николов“ - Дедино

**Основно училиште „Орце Николов“** (официјално: **Подрачно основно општинско училиште „Орце Николов“ - Дедино**; скратено: **ПООУ „Орце Николов“**) — подрачно основно училиште во селото Дедино, во состав на истоименото училиште од селото Ињево, Општина Конче.

Училиштето е именувано по македонскиот комунист и народен херој Орце Николов.

## Наводи

Категорија:Основни училишта во Општина Конче
Дедино
Категорија:Дедино
Зафатнински интеграл

Во математиката (особено во анализата со повеќе променливи), **зафатнински** или **волуменски интеграл** (∭) е интеграл над 3-димензионален домен, односно тоа е посебен случај на повеќекратен интеграл. Зафатнинските интеграли се особено важни во физиката во многу примени, на пример, за пресметување на густината на флуксот или за пресметување на масата од соодветната функција на густина.

## Во координатен систем
Може да значи и троен интеграл во рамките на една област D \subset \R^3 на функција f(x,y,z), и обично се пишува како: \iiint_D f(x,y,z)\,dx\,dy\,dz.

Зафатнински интеграл во цилиндрични координати има облик: \iiint_D f(\rho,\varphi,z) \rho \,d\rho \,d\varphi \,dz,и зафатнински интеграл во сферични координати (со користење на ISO конвенцијата за агли со \varphi како азимут и \theta мерено од поларната оска) има облик:\iiint_D f(r,\theta,\varphi) r^2 \sin\theta \,dr \,d\theta\, d\varphi .

## Пример
Со интегрирање на равенката  f(x,y,z) = 1  над единична коцка го дава следниот резултат: \int_0^1 \int_0^1 \int_0^1 1 \,dx \,dy \,dz = \int_0^1 \int_0^1 (1 - 0) \,dy \,dz = \int_0^1 \left(1 - 0\right) dz = 1 - 0 = 1

Па, зафатнината на единичната коцка е 1 како што се очекуваше. Сепак, ова е прилично тривијално, а зафатнинскиот интеграл е многу помоќен. На пример, ако имаме функција на скаларна густина на единичната коцка, тогаш зафатнинскиот интеграл ќе ја даде вкупната маса на коцката. На пример за функцијата за густина:  \begin{cases}
f: \R^3 \to \R \\
f: (x,y,z) \mapsto x+y+z
\end{cases} вкупната маса на коцката е: \int_0^1 \int_0^1 \int_0^1 (x+y+z) \,dx \,dy \,dz = \int_0^1 \int_0^1 \left(\frac 1 2 + y + z\right) dy \,dz = \int_0^1 (1 + z) \, dz = \frac 3 2

## Поврзано
* Површински интеграл
* Зафатнински елемент
* Линиски елемент
* Линиски интеграл

## Надворешни врски
* 
* Статија за зафатнински интеграли на семрежното место ''MathWorld''

Категорија:Сметање со повеќе променливи
Тулин А (автомобил)

*За авион видете: [[Тулин А (авион)]]*мини| Тулин A25 Пајтон 1923 година
**Тулин А** бил автомобил произведен од Enoch Thulins Aeroplanfabrik помеѓу 1920 и 1925 година. Тие биле произведени во фабриката Тулин во Ландскруна, Шведска.

## Галерија

## Наводи

Категорија:Автомобили
Категорија:Шведски автомобили
ОУ „Гоце Делчев“ - Свети Николе

**Основно училиште „Гоце Делчев“** (официјално: **Основно општинско училиште „Гоце Делчев“ - Свети Николе**; скратено: **ООУ „Гоце Делчев“**) — централно основно училиште во градот Свети Николе, Општина Свети Николе.

Училиштето е именувано по македонскиот национален херој Гоце Делчев.

## Подрачни училишта

Во составот на училиштето влегуваат следниве подрачни училишта:
* ПУ „Гоце Делчев“ - Горобинци, подрачно училиште на македонски наставен јазик; и
* ПУ „Гоце Делчев“ - Црнилиште, подрачно училиште на македонски наставен јазик.

## Наводи

Категорија:Основни училишта во Општина Свети Николе
Категорија:Основни училишта во Свети Николе
Свети Николе
Категорија:Основни училишта во Македонија
Baltasar Cars

**Baltasar Cars** — шпански производител на електрични спортски автомобили со седиште во Барселона, кој работи од 2011 година.

## Историја
Компанијата Baltasar Cars е основана во 2011 година во Барселона од шпанскиот тркач со електрична формула, инженер и претприемач Батасар Лопез. Стартапот го добил своето име по името на основачот и се фокусирале на развојот на патни, целосно електрични спортски автомобили. Почнувајќи од годината на основање, се во текот на следната деценија, инженерите на Балтасар биле фокусирани на работа на нивниот прв модел на автомобил, започнувајќи од нула се до форма подготвена за продажба.

Претставувањето на првото возило на Baltasar Cars се одржало 10 години по основање на компанијата, во втората половина на април 2021 година. Првиот автомобил Baltasar Revolt бил презентиран со две седишта, без прозорци, рационализирана силуета и целосно на електричен погон.

Baltasar Cars планирале производство на мал обем Revolt автомобили, земајќи ги предвид преференциите на поединечните клиенти, почнувајќи со првите испораки на готовите автомобили во средината на 2022 година. Цената по примерок била одредена на 230.000 евра.

## Модели на автомобили

* Baltasar Revolt

## Наводи

Категорија:Автомобили
Категорија:Автомобили од Шпанија
Волво 66

мини|Волво 66 Модел L со единечни фарови
**Волво 66** — автомобил развиен од ДАФ 66, кој првично бил стилизиран од Џовани Мичелоти. Компактниот автомобил бил претставен во август 1975 година, речиси точно една година откако Волво го купил ДАФ, и пред да започнат со производството на серијата Волво 300.

Волво 66 бил познат по својот постојано променлив пренос (CVT), Вариоматикот. Волвата верзијата на автомобилот била малку рестилизирана и добила поголеми браници во споредба со оние на оригиналниот модел на ДАФ. Иако ова било во согласност со акцентот на безбедноста на Волво, тоа исто така ги зголемило и трошоците за производство.

Волво 66 бил достапен со две или три врати, додека каросеријата Купе со две врати достапна од ДАФ 66 била отфрлена.

Останатите главни карактеристики во кои Волво 66 се разликува од ДАФ 66, исто така, се главно поврзани со безбедноста. Има различни седишта со потпирачи за глава, безбедносен волан, челични шипки за заштита во вратите и серво за одвојување што му овозможува на возачот да ја смени брзината со вклучен карбуратор (Кај постарите модели на ДАФ тоа не било можно, бидејќи зголемениот лер предизвикувал заглавување на центрифугалната спојка). Волво 66 има и режим на „паркирање“ во CVT преносот, што ја заклучува погонската линија. Од 1977 година, караван верзијата имала и бришач на прозорци на капакот на багажникот.

## Број на произведени возила
Волво произвеле приближно 106.000 возила, а не повеќе од 14.000 биле продадени во Обединетото Кралство. Мнозинството биле продадени во континентална Европа наместо во Шведска, каде што автомобилот никогаш не бил прифатен од традиционалните купувачи на Волво.

## Галерија

## Наводи

Категорија:Автомобили од 1980-тите
Категорија:Холандски автомобили
Категорија:Автомобили на Волво
ОУ „Прпарими“ - Крушопек

**Основно училиште „Прпарими“** (службено: **Основно општинско училиште „Прпарими“ - Крушопек**; скратено: **ООУ „Прпарими“**) — централно основно училиште во скопското село Крушопек, Општина Сарај.

Името на училиштето доаѓа од албанскиот збор „прпарими“ што означува **Напредок**.

## Настава

Во училиштето наставата се изведува на албански наставен јазик.

## Наводи

Категорија:Основни училишта во Општина Сарај
Крушопек
Категорија:Крушопек
Категорија:Основни училишта во Македонија
Олдтајмер

мини|240x240пкс| Форд модел Т
**Олдтајмер** или **возило со историско значење** — секое моторно возило постаро од 30 години што му одговара на изворниот модел што е можно поприближно.

За историско возило, односно за многу стар автомобил или мотоцикл, името олдтајмер стана популарно меѓу луѓето. Точната старосна дефиниција за класичен автомобил варира низ целиот свет, но заедничко за сите нив е тоа што возило старо над 30 години спаѓа во групата на историски возила.

Светската федерација за историски возила - ФИВА, го дефинира историското возило како моторно возило:

* кое е старо најмалку 30 години
* кое е сочувано и одржувано во добра состојба
* кое не се користи како секојдневно превозно средство
* и кое е дел од техничкото и културното наследство.

Олдтајмерите се групирани по години старост, односно година на почетокот на производството на одреден модел и се поделени според состојбата на зачуваност на примерокот.

Поделба според годините на старост:

* класа А *ancestor -* пред 31.12.1904
* класа Б *veteran -* од Б од 01.01.1905 до 31.12.19
* класа Ц *vintage -* од 01.01.1919 до 31.12.1930
* класа D *post vintage* - од 01.01.1931 до 31.12.1945
* класа Е *postwar -* од 01.01.1946 до 31.12.1960
* класа F *oldtimer -* од 01.01.1961 до 31.12.1970
* класа G *oldtimer -* од 01.01.1970, но постаро од 30 години.

Поделбата по состојба на примерокот е поделена на совршена состојба, одлична состојба, многу добра состојба, добра состојба, нецелосна состојба и состојба на основните делови.

## Галерија

Податотека:13-04-05-Skoda_Museum_Mladá_Boleslav_by_RalfR-008.jpg|врска=Датотека:13-04-05-Skoda_Museum_Mladá_Boleslav_by_RalfR-008.jpg| Шкода 422
Податотека:Tractionfr02.jpg|врска=Датотека:Tractionfr02.jpg|алт=Ситроен траксион авант| Ситроен траксион аван (Ситроен преден погон)
Податотека:Folkevogn-2001.jpg|врска=Датотека:Folkevogn-2001.jpg|алт=Фолксваген буба| Фолксваген Буба


## Наводи

Категорија:Автомобили
Категорија:Англизми
Категорија:Зборови што ги нема во ТРМЈ
Категорија:Носталгија
Добрило Ненадиќ

**Добрило Ненадиќ** (српски: *Добрило Ненадић*; Вигоште, 23 октомври 1940 — Вигоште, 15 август 2019) — српски писател.

## Животопис
Ненадиќ е роден на 23 октомври 1940 година, во местото Вигоште крај Ариље. Диломирал агрономија на Земјоделскиот факултет во Земун. Живеел и работел како агроном во Ариље.  Починал на 15 август 2019 година во родното место.

## Творештво
Првиот свој роман, „Доротеј“ го објавил во 1977 година, како заедничко издание на „Рад“, „Народна књига“ и БИГЗ“. Покрај признанието од книжевната критика, романот ја освоил и пошироката публика, освојувајќи ја наградата за најчитаната книга во 1978 година во библиотеките на СР Србија. Во 1981 година, врз основа на овој роман е снимен истоимениот филм. Потоа, Ненадиќ го објавил романот „Дожд“ (Народна књига, 1979) кој претставува прв дел од започнатата трилогија, по што следувал романот „Врева“ (Народна књига, 1981). Врз основа на новелата „Ахилиј“ подоцна настанал романот „Брајан“.

## Библиографија
* „Доротеј“ (роман),
* „Дожд“ (роман),
* „Врева“ (роман),
* „Поплава“ (роман),
* „Статист“ (роман),
* „Диви ѕвезди“ (роман),
* „Роман за Обилиќ“ (роман),
* „Поларна светлост“ (роман),
* „Деспотот и жртвата“ (роман), 
* „Ураган“ (роман),
* „Брајан“ (роман),
* „Сабјата на грофот Вронски“ (роман), 
* „Победници“ (роман),
* „Лошата воља на кнезот Бизмарк“ (роман),
* „Железно време“ (роман),
* „Хермелин“ (роман),
* „Во сенката на црната смрт“ (роман),
* „Време на кокошките“ (роман),
* „Магла“ (драма),
* „Ахилиј“ (новели).

## Награди и признанија
Ненадиќ е добитник на повеќе награди и признанија: За романите „Доротеј“ и „Деспотот и жртвата“, Ненадиќ ја освоил наградата на Народната библиотека на Србија за најчитана книга на годината; исто така, романот „Деспотот и жртвата“ ги освоил наградите „Меша Селимовиќ“, наградата на Просвета и наградата Златен бестселер; за романот „Брајан“ Ненадиќ ги добил наградите Рачанска повелба и Златен бестселер; и романот „Ураган“ бил награден со Златен бестселер; во 2011 година, на Трстеничките денови на современата српска проза, свечената вечер била посветена на творештвото на Ненадиќ, а прочитаните трудови и библиографијата на Ненадиќ биле објавени следната година во 14. зборник на манифестацијата.

## Наводи

Категорија:Српски писатели
Категорија:Југословенски писатели
Категорија:Родени во 1940 година
Категорија:Починати во 2019 година
Кармине (филм)

**„Кармине“** — југословенски тв-филм од 1978 година, во режија на Иван Хетрих (Ivan Hetrich), снимен по сценариото на Иво Штивичиќ, засновано врз драмата „Крчмата Широко грло“ на Аугуст Цесарец од 1921 година (првпат објавена во 1965 година). Улогите ги играат: Крешимир Зидариќ, Емил Глад, Јосип Мароти, Хермина Пипиниќ, Драган Миливојевиќ, Амир Буквиќ, Звонимир Зоричиќ, Нева Рошиќ, Круно Валентиќ и Сабрија Бисер. Главен снимател бил Маријан Перчиниќ.

## Синопсис
Непосредно по погребот на еден угледен банкарски советник, во крчмата покрај Мирогојските гробишта во Загреб се среќаваат роднините и пријателите на покојникот, отворајќи некои тешки и темни теми од сопствените животи...

## Наводи

Категорија:Југословенски филмови
Категорија:Хрватски филмови
Категорија:Филмови на српскохрватски јазик
Категорија:Филмови на хрватски јазик
Категорија:Филмови чие дејствие се одвива во Загреб
Категорија:Филмови на Телевизија Загреб
Категорија:Филмови од 1978 година
Категорија:Филмови на Иван Хетрих
Категорија:Филмови со Круно Валентиќ
Категорија:Филмови со Јосип Мароти
Категорија:Филмови со Сабрија Бисер
Категорија:Филмови со Драган Миливојевиќ
Категорија:Филмови со Емил Глад
Категорија:Филмови со Хермина Пипиниќ
Категорија:Филмови со Крешимир Зидариќ	
Категорија:Филмови со Амир Буквиќ
Категорија:Филмови со Звонимир Зоричиќ
Категорија:Филмови со Нева Рошиќ
ОМУ „Струга“ - Струга

**Основно музичко училиште „Струга“** (официјално: **Основно општинско музичко училиште „Струга“ - Струга**; скратено: **ООМУ „Струга“**) — единствено основно музичко училиште во градот Струга, Општина Струга. 

Училиштето е именувано по самиот град Струга.

## Наводи

Категорија:Основни училишта во Општина Струга
Категорија:Основни училишта во Струга
Категорија:Основни училишта во Македонија
Категорија:Музички училишта во Македонија
Завод за заштита и рехабилитација Бања Банско

**Завод за заштита и рехабилитација „Бања Банско“ – Струмица** — јавна установа која згрижува, негува, образува и рехабилитира лица со телесен инвалидитет. Таа е единствена установа во Републиката од ваков вид.

## Местоположба

Заводот се наоѓа на влезот на струмичкото село Банско, во близина на хотелот „Цар Самуил“, под падините на планината Беласица.

## Историја

Установата е пуштена во употреба на 29 јуни 1974 година. Основач на установата е Лејди Сју Рајдер од Англија, која ја финансирала изградбата на установата. Во рамки на установата се изведува и настава за основно образование. Поради зголемен број на корисници, во 2001 година започнал да се гради уште еден објект на установата кој бил пуштен во употреба во 2004 година.

На 2 септември 2007 година избнувал пожар во старата зграда во кој загинале три малолетници кои биле корисници на услугите на установата. Со помош од владата и донации од правни и физички лица, зградата била обновена и пуштена во употреба на Денот на независноста во 2008 година.

## Наводи

Категорија:Основни училишта во Општина Струмица
Категорија:Банско
Категорија:Основни училишта во Македонија
Милан Ѓаков

**Милан Ѓаков** — македонски револуционер учесник во македонското револуционерно движење и деец на Македонската револуционерна организација.

## Животопис
Роден е во 1893 година во селото Сенокос. Неговиот татко Сотир Ѓаков учествувал во Кресненското востание.
Категорија:Родени во 1898 година
Категорија:Починати во 1960 година
Категорија:Дејци на ВМОРО
Категорија:Македонски револуционери
Категорија:Македонски војводи
Ново Село-Петрич или Златарево

**Ново Село-Петрич** или **Златарево** — најјужниот од трите меѓународни гранични премини помеѓу Македонија и Бугарија, во близина на Петрич.

Преминот е именуван по двете најблиски населби кои се наоѓаат покрај патот од двете страни на границата: Ново Село е блиско македонско село во Општина Ново Село и Петриче мал град сместен во Благоевград.

Овој граничен премин е најрелаксиран бидејќи другите два во голема мера ги поврзуваат поголемите градови, а исто така е единствениот премин кој се наоѓа на рамнина; другите две - Деве Баир (Крива Паланка-Ќустендил) и Логодаж, порано Станке Лисичково (Делчево-Благоевград) - се наоѓаат на врвовите на планините.

## Историја
Граничниот пункт го носи името на генерал-полковник Крсте Златарев (1864 - 1925), командант на 11-та македонска пешадиска дивизија. Тука, за време на Првата светска војна, во годините 1915-1918 година, се наоѓал штабот на дивизијата.

## Наводи

Категорија:Општина Ново Село
Категорија:Македонско-бугарски гранични премини
Тросковски манастир

**Тросковски манастир „Св. Архангел Михаил“** (понекогаш познат и како **Брестовски манастир**) — манастир кај селото Тросково, Горноџумајско, Пиринска Македонија, денес во општината Симитли, Бугарија. Влегува во состав на Неврокопската епархија на Бугарската православна црква.

## Местоположба
Манастирот се наоѓа 1 километар северно од Брестово, на неколку километри југозападно од Тросково, над десната страна на Стара Река. Во непосредна близина се наоѓаат камените образби Коматница. Бидејќи во минатото с. Брестово се сметало за маало на Тросково, манастирот до ден денес го зачувал своето име.

## Историја
Според преданието, манастирот е основан во 1149 г., со што се смета за еден од најстарите во областа. Манастирот претрпел сериозни оштетувања за време на Крупничкиот земјотрес на 4 април 1904 година, при што е разрушен. Подоцна бил обновен во 1906 г.

## Наводи

Категорија:Цркви во Симитли (општина)
Категорија:Цркви во Неврокопската епархија
Категорија:Манастири во Неврокопската епархија